ફોરેક્સ માર્કેટમાં રૂપિયો ૬૬.૮૮ની સામે નીચો ૬૭.૦૯ ખુલ્યા બાદ ઘટીને નીચામાં ૬૭.૧૨ થયાં બાદ છેલ્લે ૬૭.૦૯ રહ્યો હતો જે ૨૭ મહિનાની નીચી સપાટી હતી. એફઆઇઆઈની ડિસેમ્બરનાં પ્રથમ બે સપ્તાહમાં રૂ. ૩,૬૦૦ કરોડની વેચવાલી રહી છે. નવેમ્બરમાં પણ આ વર્ગ નેટ સેલર હતો. બીજી તરફ વૈશ્વિક સ્તરે કરન્સી વોર જેવી સ્થિતિને કારણે નિકાસકારોની ડોલરની સતત ખરીદી રહી છે. આને કારણે છેલ્લા ત્રણેક દિવસથી મહત્ત્વની કરન્સી સામે ડોલર ઇન્ડેક્સ નબળો થયો હોવા છતાં રૂપિયા પર કોઈ અસર થઈ નથી. રૂપિયો પાઉન્ડ સામે ઘટીને ૧૦૧.૬૧ અને યુરો સામે ૭૩.૬૪ રહ્યો હતો.